
Narvas Hariduse tn J5 asuva maa-ala osa 
tasuta kasutusse andmine 
(Narva linn, Tallinna mnt 21 ja 
Narva linn, Tallinna mnt 23 korteriühistud)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekusid Narva linn, Tallinna mnt 23 korteriühistu (registrikood 80228941) 12.11.2019. a taotlus ja Narva linn, Tallinna mnt 21 korteriühistu (registrikood 80228958) 30.09.2019. a taotlus, kus korteriühistud paluvad eraldada tasuta kasutusse Narvas Hariduse tänav J5 (katastritunnus 51101:004:0139, transpordimaa 100%) asuval maa-alal oleva betoonaluse üldpindalaga 27 m2 majaelanikele prügimaja püstitamise eesmärgil.
Kõik tööd teostatakse korteriühistu kuludega ning korteriühistu tagab kõnesoleva maa-ala osa korrashoiu ja hoolduse.
Narva linn, Tallinna mnt 23 ja Narva linn, Tallinna mnt 21 korteriühiste taotlusi arutati Narva Linnavalitsuse linnavarakomisjoni koosolekul 19.11.2019. a (protokoll nr 13) ning otsustati:
1.1 Rahuldada Narva linn, Tallinna mnt 23 korteriühistu (registrikood 80228941) 12.11.2019. a taotlus ja Narva linn, Tallinna mnt 21 korteriühistu (registrikood 80228958) 30.09.2019. a taotlus (hääletusprotokolli esitamisel), kus korteriühistud paluvad eraldada tasuta kasutusse määramata ajaks Narvas Hariduse tänav J5 (katastritunnus 51101:004:0139, transpordimaa 100%) asuval maa-alal oleva betoonaluse üldpindalaga 27 m2 majaelanikele prügimaja püstitamise eesmärgil.

1.2 Narva Linnavalitsuse Linnamajandusametil esitada punktis 1.1 nimetatud otsus Narva Linnavalitsuse istungile korralduse vastuvõtmiseks.
Narva linn, Tallinna mnt 21 korteriühistu (registrikood 80228958) hääletusprotokoll oli esitatud 10.12.2019.a 

2. ÕIGUSLIKUD ALUSED

Narva Linnavolikogu 17.03.2005. a määruse nr 14/52 “Linnavara kasutusse andmise kord”  

§ 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks, määramata ajaks tasuta kasutusse anda linnavalitsuse korraldusega. 

3.  OTSUS

3.1. Anda Narva linn, Tallinna mnt 23 korteriühistule, registrikood 80228941, ja Narva linn, Tallinna mnt 21 korteriühistule, registrikood 80228958, avalikku enampakkumist korraldamata määramata ajaks tasuta kasutusse määramata ajaks Narvas Hariduse tänav J5 (katastritunnus 51101:004:0139, transpordimaa 100%) asuval maa-alal oleva betoonaluse üldpindalaga 27 m2 (asukohaskeem lisatud) majaelanikele prügimaja püstitamiseks.
3.2  Narva Linnavalitsuse Linnamajandusametil sõlmida Narva linn, Tallinna mnt 21 ja Narva linn, Tallinna mnt 23 korteriühistutega punktis 3.1. nimetatud maa-ala osa tasuta kasutuse leping.

4.  RAKENDUSSÄTTED
4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks Narva linn, Tallinna mnt 21 ja Narva linn, Tallinna mnt 23 korteriühistutele.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

